วันนี้ 3 พี่น้องมีโอกาสพาพ่อกับแม่ไปกินสเต๊ก จริงๆร้านนี้เห็นมานานแล้ว แต่ไม่มีโอกาสได้แวะไปกินซักที วันนี้ได้ฤกษ์ ให้พี่จองที่ตอน 6 โมงเย็นไว้ 5 ที่ (วันพ่อก็ต้องพาพ่อมาทานซักหน่อย ทางร้านใจดีวันพ่อมีโปรลดอีก 5% คิคิ..)

ไปถึงก็ลงมือสั่งอาหารกัน สเต๊กปลาแซลมอน, สเต๊กปลาดอลลี่, สเต๊กไก่, สเต๊กหมู (สันคอ), สปาเก็ตตี้ซอสครีมแฮมเห็ด, ซุปผักโขม, ซุปครีมเห็ด, ขนมปังกระเทียม (2 อย่างหลังถ่ายรูปไม่ทัน) 

ตอนแรกคิดว่าจะรอนาน เพราะเห็นมีคนมานั่งอยู่แล้วประมาณ 4 โต๊ะแถมมีออเดอร์กลับบ้านอีก แต่ผิดคาดรอแป๊ปเดียวอาหารก็มาเสิร์ฟละทันใจจริงๆ 

มาถึงไม่ต้องพูดพร่ำทำเพลง ของใครลงเสิร์ฟปุ๊ปเราก็ชิมปั๊ป อร่อยทุกจาน แต่ที่ชอบสุดคือสเต๊กปลาแซลมอน (จานนี้ของพ่อ แอบตอดพ่อหลายรอบด้วย ฮ่าๆ) เนื้อนุ่ม แต่หนังกรอบ ซอสที่ให้มาก็เข้ากันมากกก เสียดายวันนี้ไปเหลือเพียงชิ้นเดียว ไม่งั้นเราก็คงจะสั่งด้วย

ส่วนของเราสั่งสเต๊กหมู ตอนแรกนึกว่าหมูจะเหนียวกว่านี้ ผิดคาด หมูนุ่ม กินเพลินมากกกกก เสียดายน่าจะมีเมนูสเต๊กหมูพริกไทยดำด้วย (เมนูโปรด ฮ่าๆ)

ใครอยากมาลองชิม นั่งรถเมลล์มาลงตรงปากซอยลาดพร้าว 48 ได้นะคะ เดินเข้าซอยตามทางมา (ประมาณ 200-300 เมตรได้)  ร้านอยู่ตรงลาดพร้าว 48 แยก 1 ตรงข้ามกับร้าน ลมโชย@The Roof ค่ะ